John Ericsson

John Ericsson (lahèr kalabân nyama aḍâ' Johan) lahèr è tangghâl 31 Juli 1803 kantos sèdhâ 8 Maret 1889American Swedish Historical Museum (Philadelphia, Pa.). American Swedish Historical Museum John Ericsson Collection. Philadelphia Area Archives. Èyaksès tangghâl 6 Jânuwari 2026. è Swedia. Ericsson panèka panemmo ḍâri Swedia sè ngallè dhâddhi warga naghârâ Amèrika Serikat. Ericsson aktif akarya è Britania Raya bân Amerika Serikat.

 Kaoḍi'ân bân Lakona 
Ericsson kerjasama arancang Novelty, lokomotif tanaghâ oap ka'angghuy transportasi rel sè èpanoro' ḍâlem kompetisi Rainhill Trials ka'angghuy èghuna'aghi ḍâ' jhâlur kareta api Liverpool bân Manchester sè è bâkto ghânèka ampon para' marèya. Kompetisi ghânèka ahèrra sè èmennangaghi sareng panemmo George Stephenson (1781-1848) sè nyèpta'aghi lokomotif tanaghâ oap anyama "Stephenson's Rocket".

È Amerika Ḍâjâ, Ericsson arancang USS Princeton, kapal fregat tanaghâ oap lu-ghâlluna è Angkatan Laut Amerika Serikat, abhâreng kalabân Kaptèn (saterrossa èsebbhut Komodor) Robert F. Stockton (1795-1866) sè saccara ta' adhil nyala'aghi Ericsson sa'amponna kadhâddhiyân kacalaka'an fatal. Ericsson saterrossan kerjasama kalabân Cornelius H. DeLamater (1821-1889), sè anḍi' DeLamater Iron Works è New York City. Ericsson bisa aghâbây kapal perrang lapès bessè lu-ghâlluna sè ènyamaè USS Monitor, kapal perrang panèka èlengkapè kalabân aghemman turret sè bisa apoter bân saccara dramatis bisa nyalamettaghi armada angkatan laut naghârâ Uni ḍâri ka'ancoran sabbhâb èserrang sareng kapal perrang lapès bessè CSS Virginia anḍ'in angkatan laut Naghârâ Konfederasi ḍâlem partamporan Hampton Roads sè kalonta, è lao'on Teluk Chesapeake bân songay James è bulân Maret 1862 sa'abiddhâ perrang saudara Amerika.

 Sombher